SNMPTN adalah sêlèksi masup pêrguruan tinggi nêgêri dêngan ngêgunain pontên rapot ama prèstasi akadêmik. Siswa dêngan pontên akadêmik konsistèn ama punya prèstasi laèn ngêmilikin kêsêmpêtan buat miluin sêlèksi ênih. Sêlèksi masup pêrguruan tinggi liwat jalur SNMPTN sêring disêbut juga sêbagè sêlèksi jalur undangan. Hal onoh karna tibang bêbêrapah siswa nyang punya kêsêmpêtan buat miluin sêlèksi ênih. Mêski kuota SNMPTN têrbatês, bukan murun pêrsaingannyah ora kêtat. Justru, sêlèksi masup marih têrmasup sulit ditêmbus. Tapi, pêsêrta têtêp bisa nêrapin sêjumlah stratègi supaya bisa lulus sêlèksi. Mulanyah kudu nêntuin jurusan kuliah dulu. Pilihlah jurusan nyang sêsuè ama kêpèngènan. Abis jurusan udah ditêntuin, gidah buat mêrtimbangin unipêrsitas tujuan.


Sodaranye aye nikah sama lakinye pas taon 2020-an. Setelah beberape bulan die nikah sama lakinye, die pun akhirnye hamil. Tapi ternyate entu kandungan kagak bertahan lama, sodaranye aye keguguran. Jelas aje sodaranye aye terpukul bener. Nah tapi akhirnye setelah beberpa bulan kemudian, sodaranye aye kembali ngandung. Pas die tau lagi ngandung lagi, die bener-bener jaga entu kandungannye biar kagak keguguran lagi. Akhirnye setelah beberape bulan ngandung dengan penuh kehati-hatian sambil ngehadepin beragam permasalahan enyak-enyak bunting, akhirnye sodaranye aye pun ngelahirin. Bayinye sodara aye pun lahir dengan selamat, sehat, dan normal. Pipinye gembil bener. Badannye lumayan bongosor, tinggi dan agak gede juga. Pokoknye gemesin banget deh bayinye sodare aye! Aye selalu seneng liat entu bayi!


Negor orang nyang punya bau badan kurang ngenakin emang bikin kite bingung. Kalo jujur takut die malu trus kesinggung, tapi kalo kaga ditegor kite nyang kaga nyaman. Sebenernye mah bisa kalo kite caranye tuh sopan. Caranye tuh nyang pertama kite kasih tau di tempat nyang sepi nyang kaga orang banyak tau. Kata-kata nyang kite pilih harus sopan. Trus juga selain kita cuman kritik mending kite kasih solusi. Karna kan buat ape kite kasih tau doang tapi kaga ada solusi, takut dikira cuman ngeledek si. Trus juga jaga rahasia jangan malah diumbar trus diomongin ke orang-orang baru dah dikasih tau ke orang nyang bersangkutan.


Kêsêdihan mêrupakan hal nyang wajar dalêm kêidupan. Êluh kudu tau cara ngatasin kêsêdihan supaya kêsêdihan nyang dialamin ora bêrlarut-larut. Bêrikut bêbêrapah cara nyang bisa êluh lakukin. Pêrtama, pahamin kêsêdihan nyang dialamin. Hal ênih bisa ngêbantu êluh ngêlawan kêsêdihan onoh dèwèk. Têrus, kalu êluh pèngèn mèwèk, mangka mèwèklah. Mèwèk bisa ngêja pêrasaan ngêjadi lêbih baèk ama lêbih plong. Sêlanjutnyah, ontong ngindarin rasa sêdih. Ngadêpin rasa sêdih dêngan mênêng sêarian kêmungkinan bisa ngêja pêrasaan ngêjadi lêbih baèk. Abis onoh, ontong ngantêpin diri êluh têrus kêpêrangkêp dalêm kêsêdihan. Cobalah buat bêrbagi cêrita ama orang nyang êluh pêrcaya. Têrakhir, lakuinlah hal-hal nyang bisa ngêja êluh kêmbali kêtawa.


Memiliki keturunan adalah anugrah yang luar biasa yang dinanti-nantikan oleh bejibun pasangan yang udeh pade nikah. Kalo dilihat di Indonesia angka melahirkan tinggi, tetapi nyatanye bejibun pasangan juga yang belum ngedapetin keturunan dan lagi berjuangan untuk mendapatkan keturunan tersebut. Semoga dimudahin jalannye biar dapetin keturunan yang bagi yang sedang berjuang ngedapetin keturunan. Anak adalah rezeki dari Allah yang kudunye kite jaga baik-baik bener. Setelah penantian yang cukup lama menanti buah hati, pas udeh hamil rasanye bahagia bener luar biasa bahagianye. Apelagi pas ntu anak udeh lahir tenang bener rasanye bener-bener girang banget pokoknye pas ntu anak udeh lahir. Karena ibaratnye udeh nanti-nanti banget udah lama jadi pas udeh lahiran, girangnye udeh kaga bisa dideskripsikan lagi rasanye.


Beberape orang mungkin pas dihina secara fisik entu bakalan marah ke orang-orang yang udeh nginanye secara fisik. Tapi ade juga beberape orang yang bahkan walaupun udeh dihina berkali-kali, die tetep kagak marah. Nah waktu SMP, Mirae sering dihina secara fisik. Die sama sekali kagak marah dan kagak bisa ngungkapin kekeselannye. Die pun ade beberape gejala psikologis yang muncul. Nah katenye entu, tanda-tanda psikologis yang muncul entu bisa; ngerasa bersalah karena kagak sempurna, ngerasa putus asa dan kagak berharga, ngerasa cemas dan khawatir yang berlebihan, ngerasa sedih terus-terusan, ngerasa susah buat konsentrasi, berpikir, dan mengambil keputusan, serta ngerasa kagak ade semangat ke ape pun yang dikerjain. Katenye bahkan kagak entu doang. Orang yang pernah atau bahkan sering dihina secara fisik kagak jarang mikir buat akhirin idupnye, ya entu bunuh diri.


Kecemasan mereka bisa begitu kuat sehingga mereka bisa mengalami serangan panik yang hebat sebagai akibatnye. Saat mengalami serangan panik akibat automysophobia, pengidap bisa mengalami peningkatan detak jantung, peningkatan laju pernapasan, tekanan darah tinggi, otot menegang, gemetar, dan keringat berlebih. Seseorang yang mengidap automysophobia juga cenderung menghindari hal-hal kotor secara ekstrim untuk memastikan bahwa kagak ada kotoran yang menempel pada diri mereka. Misalnye, dengan mandi beberapa kali dalam sehari, sekalipun hal itu kagak diperlukan. Seseorang yang mengidap automysophobia juga cenderung menghindarinye ntu hal-hal kotor secara ekstrim untuk memastikannye bahwa kagak adanye kotoran yang menempel pada diri mereka. Misalnye, dengan mandi beberape kali dalam sehari, sekalipun hal ntu kagak diperlukan.


Salah satu sebuah restoran di suatu daerah dikenai denda puluhan juta rupiah lantaran kondisi dapurnye ntu yang kotor. Ada bejibun ganyeman berjamur di dalamnye. Masalah keamanan pangan kagak bisa dianggap enteng, terutama bagi pengusaha restoran. Pasalnye mereka menyajikan ganyeman untuk bejibun orang yang berpotensi bisa mengancam kesehatan, dan keselamatan mereka jika kagak benar. Kagak heran setiap beberape bulan sekali petugas kebersihan ganyeman di berbagai negara akan melakukan sidak mendadak pada restoran-restoran untuk mengecek standard kebersihan. Seperti kasus yang terjadi ntu, bahwa restonye kotor, dan ganyemannye banyak yang pade berjamur setelah diperiksa, hal ntu dianggap gagal memenuhi standar kebersihan ganyeman di restorannye, sesuai aturan kebersihan yang berlaku di sana.


Ketika mengalami panic attack, kite bisa melakukannye beberapa cara untuk mengatasinye, seperti ya ntu, fokus pada pernapasan, diam, dan cobalah untuk mengontrol pernapasan, fokus pada indra, misalnye, ngeganyem permen, atau memeluk sesuatu yang lembut. Cobalah teknik grounding, seperti duduk tenang, dan bersantai. Namun bila panic attack sering kali muncul, kagak terkontrol, serta mulai menggangu aktivitas, maka dari ntu mungkin harus menemui psikolog, atau psikiater ahli. Penanganan dapat dilakukannye pemberian obat, dan dengan psikoterapi. Keduanye dapat dilaksanakannye secara bersamaan atau hanya satu aje, tergantung dari kondisi dan tingkat keparahannye. Jika panic attack terus berulang maka psikiater akan meresepkannye obat guna mencegah kemunculannye. Obat yang digunakan ntu untuk mengobati gangguan panik adalah Selective Serotonin Reuptake Inhibitor (SSRIs).


Perpustakaan kampus IPB ini punya nama lengkap Perpustakaan Lembaga Sumberdaya Informasi (LSI). Ini perpustakaan terbesar dan terlengkap di IPB, Perpustakaan ini amat cocok buat tempatmu mengerjakan tugas kuliah, atau sekadar “menyepi” di kampus jika sudah semakin “tua” dan hendak berkonsentrasi menggarap skripsi. Perpusnya bagus, enjoy banget buat belajar, ngerjain laporan, atau skripsian. Perpusnya juga bersebelahan dengan danau. Kalau pagi atau siang asyik banget pemandangannya. Segar juga lantaran dekat sama hutan, Kalau pagi, siang, sore, sih tak masalah. Ini salah satu lokasi idaman. Spot terbaik untuk berkumpul bersama kawan di dalam kampus IPB. Tapi demi keamanan, ujarnya, lebih baik tak lewat sana pada malam hari, terutama jika sudah lebih dari jam 10 malam.


Elu udeh pernah kagak ngerasa seneng cuma karena elu bisa berhasil nemuin barang? Kalo aye sih pernah, pas nyari tote bag. Tapi kira-kira, kenape ye, aye bisa ngerasa seneng bener pas berhasil nemuin entu tote bag? Buat bisa nemuin entu tote bag, tentunye aye berusaha semaksimal mungkin buat nyarinye kan? Aye waktu entu berusaha nyarinye mulai dari bongkar lemari, pindah tempat ke sono dan ke sini, nunduk ke kolong ranjang atau meja, dan bahkan kudu ngabisin waktu berjam-jam. Setelah beberape waktu, aye terus-terusan berusaha nyari entu tote bag, terus akhirnye entu barang ketemu, pastinye aye ngerasa seneng bener dong? Nah ternyata katanye wajar aje kalo aye ngerasa seneng setelah berhasil nemuin barang yang aye cari. Soalnye aye kan ngerasa usaha aye buat nyari entu tote bag kagak sia-sia, aye berhasil nemuin entu barang, aye bisa make entu barang, aye ngedapetin tujuan usaha aye yaitu nemuin entu barang, dan berhasil ngehadepin beragam kesulitan buat nyari entu barang. Intinye, aye bener-bener lega dan seneng bener deh kalo udeh berhasil nemuin barang yang aye cari!


Pak Nikun baru aje kena PHK. Padahal, Pak Nikun entu tulang punggung buat istri, 4 anaknye yang masih pade sekolah, dan orang tuanye yang udeh lansia. Sejak Pak Nikun muda, die selalu bekerja keras buat belajar dan nyari duit. Setelah selalu berusaha selama bertaon-taon dan akhirnye bisa dapetin kerjaan yang layak, die malah kena PHK. Jelas aje setelah bertaon-taon berusaha buat dapetin kerjaan yang layak biar idupnye dan keluarganye juga layak, terus ujung-ujungnye kena PHK padahal tanggungannye banyak, Pak Nikun jelas aje sedih dan tertekan. Tapi akhirnye setelah beberapa saat sedih dan tertekan, Pak Nikun pun kembali berusaha buat nyari duit lagi.


Kalo kite mau dikasih anak nyang sholeh atau sholehah, kite juga sebagai orang tua harus melakukan hal-hal baik. Kaya kite kan abis nikah tuh pengen langsung punya anak, jangan lupa minta sama Allah jadi selain usaha juga kite harus berserah diri. Kalo udeh dianugerahi kehamilan, kite harus jaga tuh bae-bae. Kalo bisa dari dalem perut udeh kitw ajarin ilmu agama dengan baca Al-Quran biar rajin kan katanya anak bisa denger suara ibunya. Dari anak masih di dalem perut udeh bisa tuh diajak ngobrol, kasih kata-kata bae nyang kite kasih dengerin ke anak. Nah pas lahir juga kite harus kasih hak anak yaitu diajarin ilmu agama supaya kaga salah langkah nantinye.


Momen laen nyang kaga kalah bikin aye girang tuh aye bisa ngelahirin trus ditemenin ama suami, ngerasanya tuh kaga berjuang sendiri trus kaya ada tambahan kekuatan gitu. Pas anaklahir trus nangis, laki aye tuh langsung ngucap syukur ama nangis, seneng banget dah liatnye kaya momen paling bahagia dalem hidup. Suara nangis bocah biasanye kan ganggu tuh kalo didenger, tapi kalo denger bayi kite nyang nangis tuh kaya bahagia banget. Apalagi paas denger laki aye adzanin anak aye, makin kaga kebendung dah. Keluarga aye nyang nunggu di luar trus denger tangisannye aja ampe nangis semua. Pokoknya saat itu bener-bener bahagia banget sepanjang aye hidup karna bisa rasain jadi seorang ibu.


Ngerase takut ame jarum suntik emang banyak dialamin ame orang-orang. Normalnye, gegara mereka takut benda nyang tajem-tajem, ditambah sakitnye pas ditojos. Cuman, ade beberape kondisi tetentu nyang bikin orang ampe jadi pobia ame enih alat. Misalnye, waktu ngeliat ntu jarum suntik pas pengen disuntik, di pala keputer ulang ingetan jelek ato rase sakit nyang bikin kagak nyaman pas disuntik jaman dulu. Apelagi kalo dulu-dulu pernah ngerasain nyuntik nyang gagal ato kudu bekali-kali gegara salah titik. Terus, ade juge orang nyang punye troma sendiri ame semue hal nyang bekaitan ame medis. Apelagi pekara jarum suntik enih. Bise juge, saking takutnye, ampe pusing terus pingsan gegara ngalamin nyang namenye refleks vasovagal pas lagi ditusuk jarum. Terakhiran, bise gegara badannye ade sensitip ame nyeri, jadinye ngalamin kecemasan tinggi ame takut disuntik dokter.


Zama waktu Sekolah Dasar, namanye juga bocah yekan, demennye maen dah sama temen-temen kalo bisa tiap hari maen dah sama temen-temen udeh girang bener walalu cuma di lapangan kaga di tempat-tempat bagus dan keren. Suatu waktu lagi maen di deket rumah temen aye, main kejer-kejeran. Daerah rumah temen aye banyak yang melihara hewan anjing, hewan yang paling aye takutin rasa-rasanye. Terus udeh gitu aye kaga begitu pinter lari, akhirnye aye lari paling belakang di antara temen-temen aye. Pengalaman yang kaga bisa di lupain banget, aye udeh ketakutan luar biasa, aye di udak-udak ntu anjing, sampe akhirnye untung yang punya nye ada jadi die dipanggil yang punya nye nurut, kalo ga mah gatau dah nasib aye.


Sekarang kalo mau ikut undian tuh mesti ati-ati ya. Karna sekarang tuh undian bisa dijadiin alat buat nipu orang. Kalo emang kite ikut undian, pastiin nyang nyelenggarain tuh jelas. Trus juga bisasanya undian tuh kaga dipungut biaya apapun. Nah, selaen itu kalo mao ikut undian nyang bener biasanye ada syarat ama ketentuannye. Nah, di undinya tuh pasti diliat banyak orang jadi kaga ade tuh nyang curang-curang. Sekalinya diumumin di media sosial juga pake akun nyang resmi. Jadi, buat bikin undian juga ada prosedur nyang diikutin. Selaen itu, pengambilan hadiah juga harus orang nyang bersangkutan trus didukung ama data nyang kite bawa, contohnye KTP.


Dulu pas aye masih balita dan empok aye masih kecil, kite tinggal di kota Cirebon. Tapi pade jaman dulu bener, ya kota Cirebon masih belom layaknye kota kayak sekarang. Masih ade rawa-rawa, sawah, dan pastinye masih ade tetangga yang miara hewan modelan ayam, bebek, soang, dan laennye. Suatu hari empok aye pulang sekolah dan dijemput enyak aye. Pas mereka udeh mau sampe rumah, eh ade soang-soang tetangga mereka yang berkeliaran. Empok aye pun ketakutan bener pas dikejer-kejer sama soang yang badannye lumayan tinggi bagi bocah TK kayak die dan jangan lupa juga entu soang ade moncongnye yang panjang bener matok.


Pade suatu sore aye males banget keluar rumah lantaran waktu ntu cuacanye ujan lumayan deres, waktu ujan aye di rumah lagi maen game ame lagi dengerin lagu, terus emak aye nyuru aye buat beli gegaresan nyang biasanye lumrah iseng kalo lagi dateng ujan. terusannye aye cuman diem ame ngambek ame emak aye lantaran aye lagi asik main game, terus emak aye marahin aye ame ngatain aye ngedul kalo disuru ame kolotnye ame dibilang kaga suka ngebantuin emaknye, terusannye akhienye aye kepaksa dah tuh jalan juge bari mandi ujan. Dijalan pas mau beli gegaresan nyang disuru emak, aye ngomel sendirian, kesel ku lantaran emak aye gangguin waktu aye maen game. terus kesel juge soalnye nyuru anak lakinye jalan pas ujan.


Pêrcêrèan adalah putusnyah ikêtan pêrkawinan antara laki ama bini dêngan kêputusan pêngadilan dan ada cukup alêsan bahwa di antara laki ama bini ora bakal dapêt idup rukun lagi. Pêrkawikan nyang mulanya bahagia, dalêm pêrjalanannyah bisa aja berakhir ama pêrcêrèan. Ada nyang milih buat nêtêp ama ngêlanjutin pêrkawinan nyang langgêng atau milih bêpisah sêudah ngêliwatin banyak hal. Kagak bisa dipungkirin bahwa pêrcêrèan èmang hal nyang sulit bagi sêmuah orang nyang kêlibat di dalêmnyah. Tapi, kondisi ênih bisa jadi lêbih susah lagi buat bocah-bocah nyang kêdampak. Pêrcêrèan orang tua pêgimana go bakal bêdampak ama bocah-bocah mêrèka. Sedih puguhnyah. Ênih adalah wayah krisis buat mêrèka karna mêrèka kêilangan sumbêr rasa aman nyang sêkudunyah mêrèka dapêtn dari kêdua orang tuanyah.


Salah atu pêmicu umum bocah sêring marah tanpa sêbab adalah rasa prustrasi wayah diah ora bisa ngêdapêtin hal nyang dipèngènin atau ngêrasa têrtêkên wayah diminta buat ngêlakuin sêsuatu nyang mungkin ora pèngèn diah lakuin. Cara orang tua nanggêpin kêsèwotan bocah juga pênting. Bêrikut ênih adalah hal nyang bisa dilakuin. Pêrtama, usahin têtêp antêng ama ora ngalah wayah bocah sèwot. Hal ênih bakal ngêbantu ngurangin pêrilakunyah onoh. Bêgonoh juga dêngan nêtêpin aturan, yakni ngasih tau bocah têntang hal nyang têrjadi kalu mêreka ngêlanggarnyah ama kêmudian ngênindaklanjutinnyah. Hal ênih sama pêntingnyah buat ngêhargain ama muji bocah atas prilakunyah nyang baèk. Sêlanjutnyah, bantu bocah bêlajar buat antêng dêngan bêrbagè cara. Misalnyah, sêmbari ngambil napas pêlan nyang bisa ngêbantu bocah ngêndaliin amarahnyah dèwèk.


Momen dapet hadiah tiba-tiba nyang bikin jantung aye mao copot tuh pas awal-awal aye udeh ngerasain cinta monyet. Aye tuh baru ngarti cinta-cintaan tuh SMA, di saat orang-orang udeh pada pacaran dari SMP malahan ada nyang dari SD, mungkin aye aja nyang telat pubernya. Trus awal-awal jadian tuh belom bukan pas ada momen spesial, tapi pas aye ulang tahun malah jadi jomblo. Nah, pas naek ke kelas 2 SMA udeb ada tuh beberapa laki nyang deketin tapi kaga pacaran. Pas ulang taun tuh ada beberapa laki nyang deketin, bukan maen kagetnya ya teryata mereka semua tuh ngasih kado masing-masing atu. Ada nyang kasih bunga, cokelat, boneka, trus ada lagi tapi aye lupa, namanya baru pernah dapet kado ya seneng banget dah.


Waktu kecil tuh aye sering pulang kampung naek bus, karna dulu pan kite belon punya mobil buat di bawa pulang kampung. Nah, dari terminal ampe kampung halaman tuh masih jauh banget dah. Masih ngelewatin poon padi yang lebarnye berhektar-hektar. Butuh waktu 2 jam dah buat sampe ke terminal nyang paling deket. Nah, pas mao pulang, aye tuh sempetin dulu buat makan. Salahnye kite, kite tuh jalan udeh rada mepet ama ama waktu berangkat itu bus. Eh di tempat makan malah keasikan ngobrol, trus lupa dah tuh liat jam. Akhirnye sampe di sono udeh ketinggalan ama bus nyang mau kite taekin.


Pas di SMP udah kagak ada lagi program vaksin buat anak sekolah. Cuman, pas kelas 2 SMP ada program ngecek golongan darah. Ini berubungan ama jarum lagi, mirip suntikan. Waktu itu, ngeceknya di satu ruangan yang sama, dipanggil tiap kelas aja. Pas giliran kelas saya, yang ngantri dimulai dari anak wadon dulu ama dimulai dari abjad. Kebetulan nama saya ada di akhir. Di situ ada 3 petugas yang duduk buat ngecek golongan darah. Tiap petugasnya ada antrian. Pas saya liat temen-temen saya duluan maju ama dicek, ada yang nangis pas abis dicek, ada juga yang mukanya pucet, malah ada yang ampe pingsan pas liat jarumnya. Saya yang ada di barisan belakang ngeliat kondisi begitu berasa ngeri aja. Saya pikir rasanya nyelekit banget ampe pada begitu. Biarpun ada juga yang biasa aja. Pas giliran saya yang mau dipereksa, saya langsung kasih jari saya ke petugas, cuman badan saya ngadep ke belakang sembari meluk temen. Pas lagi begitu, tau-tau petugas udah ngusapin jari saya ke kertas. “lah, udahan, dok?” saking kagak berasanya pas ditusuk jarum, saya ampe kagak engeh udah selesai. Ternyata kagak sengeri itu.


Sêorang siswi kêlas 11 lagi nyanyi di atas panggung kêlas. Ari onoh lagi ada ujian praktik di sêkolanyah. Wayah sêlêsè nyanyi, diah nundukin kêpalanyah sêbagè tanda têrima kasih. Wayah diah nunduk, têrnyata geraknyah kêbangêtan bêsêmangêt ampè ngakibatin kudungannyah go milu lêpas. Akhirnyah, kudungan siswi onoh jatoh dari bêlakang amè tampaklah sêmuah rambutnyah. Diah langsung kêdagar-dagar masang kudungannyah lagi, tapi têmên-têmênnyah nyang nonton udah têlanjur ngêliat ama kêtawa ngakak. Pêristiwa onoh amat ngêjanyah jêngah. Pêgimana ora, kêjadian onoh disaksiin olèh sêmuah têmên kêlasnyah, têrmasup guru. Soalnyah ora atu go dari mêrèka nyang ora kêtawa wayah nyaksiin coploknyah kudungan siswi SMA onoh di atas pangung kêlas.


Knapa ya rasanye kentut tuh kalo ditahan jadinye bau. Waktu itu lagi di dalem kelas trus lagi ngerjain tugas secara kelompok aye tiba-tiba sakit perut. Mao ke kamar mandi takut karna toilet di gedung kelas aye waktu itu serem. Padahal mah kalo mau keluar ke toilet mah bisa aje, cuma rada takut aje jadi aye tahan.  Eh semakin di tahan kentut tuh akhirnye keluar dikit-dikit kan yak, teryata keluar nyang dikit itu malah nyebarin bau nyang nyengat banget. Trus temen aye ngeh tuh bau kentut, trus die malah gegoakan teriak siapa nyang kentut nih bau banget die bilang. Akhirnye aye diem aja ya kan kalo ngaku malu banget bisa-bisa.


Elu pastinye pernah lulus ujian kan? Nah perasaannye elu pas lulus ujian gimane? Kalo aye sih, jelas aje seneng bener karena lulus ujian. Ceritanye enih pas aye magang. Pas magang, jelas aje aye bener-bener berusaha buat ngerjain tugas-tugas magang, nganalisis kebutuhan, persiapan ujian, dan pas ujiannye. Terus setelah aye selesai dari semua proses yang panjang entu dan udeh selesai dua tahapan ujian sidang magang, akhirnye tiba pengumuman kelulusan. Usahanye aye pun kagak sia-sia soalnye aye dinyatain lulus magang! Aye pun seneng bener karena lulus dari semua kegiatan dan tahapan ujian magang. Aye bener-bener ngerasa semua usaha aye terbalaskan karena kagak cuma sekedar lulus, aye pun dapet nilai bagus. Jadinye wajar kan aye senengnye berkali-kali lipet?


Kaga ada cerita nyang jelas tentang aye ditampakin ama nyang namanye mahkluk halus. Tapi, aye pernag sih denger cerita anak tetangga nyang lagi maen dket kuburan trus katanye ketemu memedi nyang gede banget. Awalnya die lagi ngumpet tuh di balik poon, kebeneran tempat dia ngumpet tuh di deket kuburan. Nah, ditambah lagi die maennya tuh udeh abis megrib. Trus pas die ngumpet tuh katanye ada bunyi suara kaya nangka jatoh. Gara-gara itu die nengok dah kebelakang trus liat nyang jatoh warnanye item, tapi ukurannye makin lama makin gede. Matanye tuh merah, trus mukanye tuh serem kaga karuan. Bocah nyang ngeliat itu besoknye langsung demam, gegara ketakutan liat memedi.


Nama istilahnye bagi-bagi hadiah atau dagangan secara gratis yang lagi rame ntu di dunia dagang online namanye give away. Sebenernye hal ini lebih ke menguntungan para penjual, karena produk mereka diiklanin secara gratis oleh orang-orang. Karena yang bakal dapet hadiah give awaynye kaga semuanye tapi di seleksi atau diundi jadi yang beruntung dapet hadiah, yang belum beruntung kaga bakal dapet dan akhirnye yaude si penjual sih tetep untung karena barang dagangannye jadi dikenal orang banyak, dan bakalannye dibeli banyak orang juga. Tapi rasanye emang ikut-ikutan begituan emang seru banget dah rasanye gitu ikutan main cepet-cepetan like atau banyakkin komen atau abis itu kite posting di instagram kite.


Cikala hobinye ngebadog aneka mi instan, pizza, burger, kentang minumnye soda, kopi susu, dan junk food serta asupakn kagak sehat laennye. Die entu bener-bener jarang ngebadog sayur dan buah. Badog nasi pun jarang bener. Die juga jarang minum aer mineral. Die seringnye minum minuman manis. Ngbeadognye pun kagak beraturan polanye. Kadang seharian die kagak ngebadog, kadang sekalinye ngebadog langsung banyak bener sampe mual, muntah, dan diaer. Intinye bar-bar bener deh. Karena pola ngebadog dan kualitas asupan yang jelek, akhirnye Cikala pun makin lama makin ngerasa badannye sakit. Pas periksa, die pun kaget bener karena divonis sakit parah. Parah kan nyesel.


Apa nyang bisa dilakuin buat nyêlamêtin gênêrasi ênih dari sêbutan gênêrasi prank? Pada dasarnyah produksi kontèn prank ênih nyêdot bêjibun pêratian. Artinyah, pêratianlah nyang mêrèka cari. Cara èpèktif buat ngêbêrêntiinnyah adalah ontong ngasih pêratian, apahlagi ngêpiralin prank-prank sêjênis. Buat gênêrasi bêrikutnyah, supaya ora lagi ngêproduksi kontèn-kontèn sêjênis, apah nyang sêbaèknyah diajarin orang tua? Jawabannyah èmpati. Ngajarin èmpati bukan sêmata-mata ngajak bocah buat bêrbagi atau ngêmahamin hal nyang dirasain orang laèn. Nanêmin èmpati dimulè dari diri orang tua dèwèk. Caranyah bisa dêngan mêrlakuin bocah dêgan èmpatik, antara laèn ngêmahamin hal nyang dirasain bocah, ngêdêngêrin hal nyang diah pèngèn sampèin, sêrta ngêhargain pêndapêtnyah. Soal aktipitas prank, kita juga bisa ngajarin kê bocah bahwa sêbatas lucu-lucuan, ora nyakitin pêrasaan atau pisik orang laèn.


Guru mata pelajaran Matematika di kelasnye Wila pas jaman die SMA entu galak bener. Wila udeh sering kagak ngerjain PR di kelas laen dan udeh sering juga dapet hukuman dari mereka. Tapi Wila udeh kayak orang kebal dan kagak takut dimarahin ataupun dikasih hukuman. Tapi kalo buat mata pelajaran Matematika die selalu berusaha buat kerjain. Die takut bener bakalan dimarahin sama entu guru sangar. Wila bahkan kalo ketemu entu guru kagak berani bersuara sedikit pun dan kagak berani liat ke matanye. Tapi malang nasibnye, hari enih Wila kagak bisa lolos dari marahnye entu guru garang. Wila dateng telat jadinye kagak bisa nyontek PR temennye. Wila pun takut dimarahin.


Elu pernah ngalamin kemacetan? Gimane perasaan atau respons elu? Panik? Stres? Sedih? Kesel? Atau marah? Nah tapi sayangnye, katenye entu kemacetan emang kondisi yang ade kalanye kagak dapet dihindarin dan bahkan bagi beberape orang mungkin kudu tiap hari ngadepinnye. Meskipun elu kagak bisa kendaliin macet, namun katenye elu bisa kontrol emosi respons elu pade saat ngadepinnye. Nah katenye entu, jangan sampe stres akibat ngalemin macet malah ganggu kondisi kesehatan dan berdampak ke hubungannye elu sama orang lain. Jangan sampe deh elu marah-marah ke bini ataupun anak atau keluarga pas pulang dari kerja karena macet yang elu alamin. Nyok mulai cari tau cara kendaliin emosi ataupun stres pas elu ngadepin macet!


Namanye juga idup pasti kite pernah ngalamin kejadian-kejadian konyol yang bikin kite malu. Seperti kisah anak cewek berikut ntu yang merasa sangat malu hingga membuatnye ingin bisa menghilang. Jadi ceritanye ntu ada seorang anak cewek lagi berenang di salah satu tempat berenang umum. Kemudian pas lagi asik-asiknye berenang, die kebelet pipis. Namun, die kaga engeh kalo die salah masuk kamar mandi. Ya namanye juga orang udeh kebelet jadinye main asal masuk aje dah tuh. Untungnye die masih bocah anak-anak. Bener-bener kaga engeh sama sekali kalo ntu kamar mandi cowok. Pas die lagi mau masuk die bingung ko banyak laki, yaude die kaget langsung balik badan untung belom sampe masuk ke dalem, baru mau masuk aja dan untungnye kagak ada yang engeh juga.


Sêcara umum, paradigma masarakat têradêp sampah adalah cêbrik ama jêmbêr sêhingga banyak orang ngêmilih buat ngêjauh dari kêbêradaannyah. Pandangan têradêp sampah onoh kêmudian ngêjadi paktor pênghambat kêciptanyah lingkungan nyang rêsik. Wayah kêtêmu dêngan sampah nyang ora pada têmpatnyah, onoh bakal ngêja masarakat ogah buat bêsêntuhan atau ngêmindahin sampah kê têmpat sêkudunyah. Konsèp têntang sampah, yakni sêbagè hal nègatip, sêjak awal juga ngêjadi paktor têrpênting dalêm ngêbêntuk paradigma masarakat têntang sampah. Tapi, faktanyah sampah nyang sêring êluh têmuin dalêm kêidupan sêari-ari mêrupakan hasil dari aktipitas manusia ama sêcara otomatis kudu êluh pêrtanggungjawabin. Dêngan ngêrobah cara bêpikir, salah atunyah dêngan ngêmandang kêbêradaan sampah sêbagè sêbuah kêwajiban ama tanggung jawab, êluh bakal lêbih kêmotipasi buat mênuhin pêranluh têradêp lingkungan.


Kalo itu sepedaannya konvoy barengan ama temen-temen, sekarang sepedaan ama adek doang. Ada satu bocah yang lagi iseng. Jia sepedaan ama adeknya. Pas lagi sepedaan jia lewat komplek yang sepi. Jia kagak engeh kalo di jalan itu ada anjing yang lagi bengong. Pas udah ngeliat, anjing itu juga ngelongok si bocah. gara-gara si bocah ngeliat kalo anjing itu engeh ama si bocah, jia langsung gowes sepedanya ngebut. Pas lagi kayak gitu, adeknya masih di belakang sebelom anjingnya engeh ama mpoknya itu. Pas si bocah itu gowes ngebut, anjing makin kenceng larinya. Gara-gara udah ngeri duluan ngeliat anjing, bocah tadi kagak bisa ngendaliin gowesan sepeda. Badannya udah lemes, cuman jia masih ngebut gowesnya. Pas di depan dia nyusruk di got lebar. Palanya nyungsep duluan. Abis itu, anjing yang tadi ngejar malah kabur. Jia pulang basah-basahan lantaran kecebur got.


Kalo dikasih hadiah tuh rasanya beda ama pas kite minta. Kalo kadang kite dikasih sesuatu trus orangnye nanya dulu ke kite juga rasanye jadi kaga sama. Tetep seneng sih, cuma ya kaya bisa nebak aja. Nah, masa paling berkesan buat aye tuh pas SMA ntu tadi, aye sering tuh dikasih hadiah-hadiah kecil ya sekedar buat nyemangatin aje gitu. Bukan maksud aye ngerasa manfaatin cuma ya namanye masih muda ya, girang banget tuh dapet nyang begitu-begitu berasa punya penggemar kaya di pelem-pelem. Nah, mulaindari situ tuh aye ngerasain lagi girangnye dikasih hadiah ama orang, karna pan sebelumnye aye kaga pernah tuh nyang namanye pacaran.


Selama di jalan, apelagi jalanan di ibukota emang lumayan banget buat ngelatih kesabaran kite. Pada saat ntu terjadi kericuhan saat aye ngelewatin pasar Palmerah Jakarta Barat. Aye kira jalanan macet gegara lagi rame aje sama kendaraan, dan orang jualan. Taunye lagi sedang terjadi baku hantam antara pria muda pengemudi mobil dengan bapak-bapak supir angkot. Usut punye usut awal mulanye gegara si sopir angkot ntu bawa mobilnye ugal-ugalan, ngebut-ngebut, mau nyerempet, dan ngerem-ngerem mendadak. Akhirnye si pemuda ntu ngerem mobilnye die, eh ditabrak dari belakang sama si angkot. Udeh lah die langsung turun dari ntu mobilnye nyamperin si amgkot, emang dari awal die udeh gedek banget sama si angkot. Akhirnye jedeeer di tonjok dah si supir angkot. Langsung rame banget jalanan, orang-orang pade berusaha misahin. Kaga seneng ati si sopir langsung dah ke kantor polisi laporin si anak mude ntu. Dapet diambil pelajarannye kite harus bisa nahan diri buat kaga mukul orang, emang awalnye yang salah si sopir, tapi karna ntu anak muda kaga sabar main pukul, akhirnye die yang kena dilaporin ke polisi sama sopir bayar ganti rugi, padahal mobil die juga rusak dihantem si angkot.


Kalo pulang sekolah aye kan suka maen ke rumah temen buat belajar kelompok. Pas itu kite rame-rame berangkat naek angkot. Tapi diangkot tuh lite anak SMA semua, sebelom kite naek udeh ada bapak-bapak belom terlalu tua udeh naek duluan. Die duduk di samping temen aye nyang naro tasnye di belakangin. Kebeneran aye duduk persis di depan aye. Padahal aye liat sendiri kan temen aye tuh lagi dicopet, karna kite semua takut si bapaknye bawa senjata tajam. Kite semua diem bae tuh, kebeneran pas banget kite turun dan kite semua kaga knapa-knapa. Buat nyang dicopet untung kaga dapet ape-ape karna kebeneran temen aye tuh kaga bawa hp, tapi gara-gara itu kite semua sempet truma.


Pas di lingkungan rt ngadain jalan-jalan tuh aye udeh girang banget. Cuma pas tau ke laut aye rada-rada takut, soalnye pas itu belom lama dari kejadia tsunami di Aceh. Namanye liat peristiwa gede kan ada rasa takut ya kalo kite malah nyamperin laut istillah kata mah. Tapi ya berserah diri ajalah ama Allah karna semua kan udeh jadi rahasia Allah. Pas nyampe pantai si aye masih bisa berenang trus seneng-seneng, trus keluarga aye nyewa perahu buat jalan-jalan di laut.  Awalnye ragu soalnye takut banget tuh ke tengah laut karna kalo perahunye ngapa-ngapa kite gimana kan mana aye kaga bisa berenang trus takut tenggelem.


Penelitian menunjukkan bahwa harga diri bisa menjadi pertahanan yang ampuh terhadap dipermalukan akibat kegagalan. Hindari membandingkan diri sendiri dengan orang lain. Pesaing kite seharusnye ntu adalah diri kite sendiri. Alasannye ntu adalah karena kite kagak mengetahui ape yang sebenernye terjadi dalam kehidupan orang lain. Akibatnye, kite mungkin membandingkan diri sendiri dengan cara mereka menampilkan diri, dan bukannye identitas mereka yang sebenarnye. Sesuaikan self-talk kite, gantikan pikiran negatif seperti "Aye kagak bisa melakukannye" dengan pernyataan yang penuh harapan seperti, "Hal ntu sulit, namun aye bisa melaluinye." Hindari membebani diri dengan pikiran ape yang "seharusnye" atau "harus" kite lakukan. Kerendahan hati berarti belajar menerima, dan mengevaluasi kelebihan, dan kekurangan kite secara realistis. Berpandangan realistis terhadap karakter diri adalah cara yang ampuh untuk melindungi diri dari dipermalukan yang membuat kite terhina. Seseorang yang rendah hati kagak akan jatuh dalam bayangan rasa kagak berharga akibat pengalaman yang memalukan. Buatlah daftar kelebihan, dan kekurangan kite. Mintalah teman bae kite, atau orang yang kite sayangi melihatnye, dan membahasnye bersama.


Waktu entu, Mona dititipin di rumah encangnye. Mona pun sedih bener karena kudu tinggal jauh dari enyak dan babehnye dalam jangka waktu yang kagak pasti. Nah setelah beberape hari tinggal di entu tempat, Mona sebenernye seneng karena entu tempat luas bener dan banyak benda menariknye. Walaupun udeh nyaris seminggu, saking gedenye entu tempat, Mona belom selesai ngenjelajah. Die pun akhirnye ngejelajah ke halaman belakang rumah encangnye. Pas makin dalem masukin entu halaman, Mona nemuin rumah pohon. Die pun naekin entu pohon dan masuk. Die pun kaget bener karena nemuin rumah pohon yang bagus bener dan die anggep sebagai harta karunnye.


Berikut lima masalah utama penyebab kegagalan pernikahan, tidaka ada kepercayaan,Alasan utama perceraian adalah tidak adanya rasa percaya satu sama lain. Anda tidak dapat bertahan dalam satu hubungan jika tidak dapat mempercayai pasangan Anda, bukan? Oleh lantaran itu, jika ingin pernikahan yang sukses, Anda harus bisa percaya sepenuhnya dengan pasangan. Masalah financial, Satu hal yang sering diperdebatkan pasangan adalah uang. Banyak orang yang mungkin tidak mau mengakuinya, tetapi uang memiliki pengaruh besar dalam banyak kasus kegagalan pernikahan. Menikah terlalu muda, Umur tidak terlalu berpengaruh dalam menjalin hubungan pernikahan, namun kedewasaan adalah yang utama. Salah satu alasan mengapa pasangan muda berakhir dengan perceraian adalah lantaran keputusan mereka untuk menikah tetapi tidak memiliki kematangan.


Kalo ampe kagak ngeganggu kesearian dan berari-ari, ngerase takut gegara diomelin emang normal dan wajar-wajar aje. Orang nyang mentalnye kagak kenape-nape, pasti bise jadiin ketakutan ntu jadi acuan buat lebi bae lagi. Cuman, ade orang nyang ngalamin gangguan kecemasan. Buat die, kena omel dan dampak takutnye enih jadi hal nyang gede dan bise ngaruh ke kesearian die; jadi dipenuin energi ame emosi negatip bae. Untungnye, dokter kejiwaan bise ngasi saran buat ngatasin hal enih, ato minimal ngurangin kadar cemas die. Namanye metode 5-4-3-2-1. Tujuannye lebi buat ngalihin rase takut ame nenangin diri. Kalo rase takut ntu nyerang, liat sekitar ente, terus sebutin lime benda nyang ente liat. Abis ntu, sebutin 4 benda nyang bise ente pegang ato raba. Kalo udeh, sebutin 3 suara nyang bise ente denger saat itu. Terus, sebutin 2 bau nyang bise ente cium di idung. Terakhir, sebutin 1 rase nyang dicecap ame lidah ente saat ntu juge. Enih metode ampuh buat ngurangin degdegan.


Salèh atu penyebab telinga bau adalah masalah higienitas di area telinga. Kagak melulu masalah kotoran di dalêm lubang, area kulit depan amè belakang cuping telinga jugè bisè menimbulkan aroma kagak sedap. Aroma êni bisa nongol dari keringat, minyak, debu, amè laèn-laèn. Kebersihan pêrlu diperhatikan dêngan baèk, khususnya di area cuping belakang telinga. Sebab, area êni ngêmilikin lipatan kulit nyang berpotensi ngêjadi têmpat bersarangnyè kuman amè kotoran. Area êni jugè mudah terlupakan buat digosok wayah mandi. Area dalêm lubang telinga kagak pêrlu êlu bersihkan, baèk ngêgunèin cotton bud ataupun alat laènnyè. Sebab, kotoran telinga bisè keluar sendiri amè umumnya kagak kasat mata. Membersihkan bagian dalêm telinga dêngan cotton bud justru bisa membuat kotoran telinga masup lêbih dalêm. Ingêt ingêt, yak!.


Makanan kotor berarti makanan nyang ude kagak higienis. Biesenye kecampur-campur ame hal nyang kudunye kagak bise kemakan ato dijadiin bahan makanan. Sedunie enih, siape nyang kagak mao makan enak, bersi, sehat, ame begiji? Ntu lah sebabnye, kalo ade makanan nyang di dalemnye udeh kotor, semue orang pasti bakal ngerase jijik, terus jadi kagak mao makan. Buat beberape orang, kemasukan benda di makanan emang ngejijikin, tapi masi bise dimaklumin. Cuman, buat beberape orang laennye, enih bakal jadi rapot merah buat si penjual makanannye dan cenderung bakal diinget terus buat kagak beli lagi di sonoh. Mao enak sekalipun, kalo penyajiannye kagak meratiin kebersian, siape nyang demen?


Keinget jaman jebot, pas aye bocah, biar kate aye riang bae ama jago ngomong, jauh dalem ati mah aye anaknye kagak pedean ama dusun. Cuman pas aye SD atawa SMP tuh aye termasuk bocah jegud, jadi kapan hari aye ditunjuk ame guru buat jadi peserta lomba pidato dadakan. Ntu pertama kalinye aye tampil di depan umum. Barang semenit dua menit pas belom masuk urutan aye mah, ujug-ujug dampal tangan aye jadi tiris banget, perut jadi mules, kepala tetiba juge berat kerasanye. Waktu nama aye dipanggil buat tampil ke atas pentas, udah dah nambah-nambah aje tuh rasanye, kaya ade nyang copot dari badan ame ati aye, bikin kepala ame badan kerasa kagak biasanye. Begitu ude sampe di atas panggung, ni tangan geter-geter kagak puguh, Suara juge suka tetiba serak, ah kaga genah bangat dah kalo ude di posisi kaya gini.